Frank Lampard

Frank James Lampard (* 20. jún 1978, Romford, Londýn, Anglicko) je bývalý anglický futbalista.

Väčšinu svojej kariéry hral za Chelsea FC, kde bol aj vicekapitánom. Je považovaný za jedného z najlepších anglických futbalistov všetkých čias a širokou verejnosťou je označovaný za jedného z najlepších stredopoliarov svojej generácie.http://bleacherreport.com/articles/579327-world-football-the-top-ten-midfielders-of-the-past-decade Je tiež označovaný ako box-to-box stredopoliar hlavne pre "svoje tempo, rozsah prechodu a schopnosť skórovať".

Svoju kariéru začal v klube West Ham United FC, pre ktorý jeho otec, Frank Lampard, Sr., tiež hral. Mal zaistené miesto v prvom tíme v sezóne 1997/98 a v nasledujúcom roku pomohol svojmu tímu skončiť na 5. mieste v Premier League, čo je jeho najvyššie umiestnenie v Premier League. V roku 2001 prestúpil do londýnskeho klubu Chelsea FC za 11 miliónov libier.

Od svojho debutu je jediným v tíme Chelsea, ktorý má 164 po sebe idúcich vystúpení v zápasoch v Premier League. V roku 2008 podpísal s Chelsea nový kontrakt, čím sa stal najvyššie plateným futbalistom Premier League toho času, a v tom istom roku skóroval vo svojom prvom Finále Ligy majstrov UEFA. Po druhýkrát vyhral Pohár FA v roku 2009, pričom vo finále skóroval víťazným gólom. V sezóne 2011/2012 vyhral Lampard Pohár FA a Ligu majstrov.

Trojnásobný Chelsea Player of the Year,Lamps is Player of the Year. Chelsea FC. Retrieved on 2011-03-27. Lampard je tiež tretím najviac skórujúcim hráčom všetkých čias so 215 gólmi vo všetkých súťažiach, a je jedným z piatich hráčov, s viac ako 500 odohratými zápasmi pre klub. Lamaprd je tiež jedným z piatich hráčov a jediný stredopoliar, ktorý skóruje so 150 a viac gólmi v Premier League. Je tiež druhým v tabuľke asistencií všetkých čias s 91 asistenciami. Na svojom konte má viac ako 1400 úspešných prechodov a 10 alebo viac asistencii každú sezónu. V roku 2005 skončil Lampard druhý za víťazom vo Futbalista roka 2005 a Zlatá lopta 2005. Dňa 23. decembra 2009 bol menovaný oficiálnymi štatistikami za hráča desaťročia Premier League.Lamps is Star of the Decade The Sun

V júni 2011 bol označený za 49. najviac zarábajúceho športovca na svete.

Dňa 19. mája 2012 sa stal Lampard prvým kapitánom v histórii Chelsea, ktorý zdvihol trofej Ligy majstrov UEFA po vytúženom víťazstve nad Bayernom Mníchov.

V roku 2014 (3.6) Frank Lampard ukončil pôsobenie v Chesea FC po 13 rokoch, vyhral s Chelsea tri tituly v Premier League, štyrikrát vyhral FA Cup, dvakrát Ligový pohár, raz Ligu majstrov a jedenkrát Európsku ligu. Za Chelsea odohral 648 zápasov, strelil 211 gólov čím sa stal najlepším strelcom histórie klubu Chelsea FC.

 Klubová kariéra 
 West Ham United 
Lampard začal svoju kariéru v roku 1994 v mládežníckom tíme v klube West Ham United, za ktorý hral aj jeho otec.

Lampard vstúpil do klubu West Ham United, keď bol jeho otec ešte asistentom trénera a v roku 1994 podpísal profesionálnu zmluvu na nasledujúce roky. V októbri 1995 odišiel na hosťovanie do klubu Swansea City, kde mal svoje debutové víťazstvo 2–0 nad Bradford City, pričom skóroval svojím prvým gólom v kariére v zápase proti klubu Brighton & Hove Albion FC. Lampard hral deväťkrát pre Swansea City predtým ako sa vrátil v januári 1996 do West Ham United. Koncom januára 1996 debutoval svojím prvým gólom pre tím v zápase proti Coventry City. Avšak na zvyšok sezóny bol v úlohe záložníka.

Po prepustení jeho otca a strýka Harryho Redknappa, Lampard opustil West Ham United a klub Chelsea FC ho kúpil za 11 miliónov libier.

 Chelsea 
 2001–2004 
Lampardov debut v Premier League s Chelsea sa uskutočnil dňa 19. augusta 2001 v nerozhodnom zápase 1–1 proti Newcastle United, pričom svoju prvú červenú kartu dostal v zápase proti Tottenham Hotspur dňa 16. septembra 2001.

Lampard sa zúčastnil všetkých ligových zápasov Chelsea a skóroval ôsmimi gólmi v sezóne 2001/02. Takisto vsietil víťazný gól v zápase proti Charltonu Athletic v sezóne 2002/03.

V nasledujúcej sezóne bol v septembri 2003 vybraný za Barclays Player of the Month a v októbri za PFA Fans’ Player of the Month. Chelsea v sezóne 2003/04 skončila na 2. mieste za nerozbitným Arsenalom.

Chelsea postúpila do semifinále, kde skóroval proti klubu Monaco ale aj napriek tomu Chelsea prehrala 5–3.Chelsea 2–2 Monaco BBC Sport, 5 May 2004 Koncom sezóny sa stal Lampard druhým po Thierrym Henrym počas udeľovania cien FWA Footballer of the Year 2004.Henry named FWA player of year

 2004–2007 
Lampard hral vo všetkých 38 zápasoch Premier League počas tretej nasledovnej sezóny v FA Premier League 2004/05. Sezónu ukončil s 13 gólmi na konte (19 vo všetkých súťažiach) okrem vedenia v lige so 16 asistenciami.

V auguste 2004 skóroval víťazným gólom proti Southamptonu v Premier League, a pokračoval dôležitými gólmi ako napríklad vo vyhratom zápase 2–0 proti Tottenhamu. V marci 2005 skóroval ďalekonosnou strelou z diaľky 27,5 metra v zápase proti Crystal Palace, ktorý Chelsea vyhrala 4–1.Chelsea 4 Crystal Palace 1 The Sun Lampard pokračoval v sezóne a jeho briliantné výkony pre Chelsea v Premier League a Lige majstrov mu priniesli štatút jedného z najlepších stredopoliarov na svete. V sezóne Ligy majstrov 2004/05 skóroval jedným z gólov v známom víťaznom zápase Chelsea proti Barcelone 4–2 a pomohol tak Chelsea k postupu do štvrťfinále. Vo štvrťfinále skóroval 3 gólmi proti Bayernu Mníchov a tak Chelsea vyhrala 6–5. V sezóne 2004/05 bol menovaný za Barclays Player of the Season.Frank Lampard 4thegame.com Hoci bola Chelsea vyradená v semifinále Ligy majstrov ligovým rivalom Liverpoolom, hrala v domácom Football League Cup, v ktorom Lampard dvakrát skóroval v šiestich zápasoch vrátane otváracieho gólu proti Manchesteru United v semifinále, ktoré Chelsea vyhrala 2–1. V roku 2005 získal svoju prvú osobnú cenu Footballer of the Year.

V septembri 2005 bol Lampard vybraný ako člen inaugurácie World IX. Skončil tiež ako druhý za Ronaldinhom v udeľovaní cien Zlatá lopta a 2005 FIFA World Player of the Year. Jeho rekord v po sebe idúcich Zúčastnení na zápasoch Premier League skončil na hodnote 164 (o päť viac ako predchádzajúci držiteľ rekordu David James) dňa 28. septembra 2005, keď odsedel zápas proti Manchesteru City kvôli chorobe. Lampard skóroval 12 gólmi počas svojich 4 mesiacov v sezóne 2005/06. Dvakrát skóroval v troch samostatných zápasoch od augusta do novembra, vrátane víťazstva 2–1 nad Aston Villa, čo z Chelsea urobilo prvý klub v histórii, ktorý vyhral prvých 7 zápasov v Premier League. Vo výhre 4–2 proti Blackburnu Rovers skóroval dvakrát, a to vrátane voľného kopu z 23 metrov. Po zápase, manažér José Mourinho vítal Lamparda ako "najlepšieho hráča na svete".Chelsea 4 Blackburn 2 The Sun, 29 October 2005

Kvôli opätovnému zraneniu Johna Terryho, ostal Lampard kapitánom takmer počas celej sezóny 2006/07. Skóroval gólmi vo vyhratom zápase 2–0 proti Fulhamu a svojím 77. gólom pre Chelsea skóroval ďalekonosnou strelou vo vyhratom zápase 3–2 proti Evertonu dňa 17. decembra, čím predbehol Dennisa Wisa, ktorý bol v tom čase najviac skórujúcim stredopoliarom. V tom čase v Lige majstrov skóroval z extrémne ostrého uhla proti Barcelone na štadióne Camp Nou, pričom zápas skončil remízou 2–2.Barcelona 2 Chelsea 2 The Sun Lampard ukončil sezónu s 21 gólmi na konte, vrátane 6 gólov v Pohári FA, čo je najviac za jeho kariéru. Dal asistenciu Didier Drogba získal asistenciu vo finále Pohára FA na víťazný gól v predĺžení, pričom Chelsea vyhrala 1–0 nad Manchesterom United.

 2007–2009 
Lampardova sezóna 2007/08 poznačená zranením, pričom odohral 40 zápasov, z ktorých 24 v lige, čo je najmenej za sezónu od sezóny 1996/97. Dňa 16. februára 2008 sa stal Lampard ôsmym hráčom Chelsea so 100 gólmi na konte pre klub v víťaznom zápase 3–1 nad Huddersfield Town v piatom kole Pohára FA. Po záverečnom odpískaní si Lampard vyzliekol svoje tričko a hodil ho fanúšikom Chelsea s nápisom "100 Not Out, They Are All For You, Thanks". V zápase Premier League proti Liverpoolu skóroval penaltou v nerozhodnom zápase 1–1 na štadióne Anfield Road. Dňa 12. marca 2008 skóroval štyrmi gólmi vo víťaznom zápase 6–1 nad Derby County.

Dňa 13. augusta 2008 podpísal Lampard novú päťročnú zmluvu s Chelsea v cene 39,2 milióna libier, čo z neho urobilo najdrahšieho hráča Premier League.Striking it rich – football's top ten highest earners are revealed The Daily Mail (2 March 2009) Retrieved on 11 March 2009 Sezónu 2008/09 odštartoval piatimi gólmi vo svojich prvých jedenástich zápasoch. Svoj 150 gól dal proti Manchestru City v Premier League. V októbri 2008 bol po tretíkrát vo svojej kariére menovaný za Hráča mesiaca FA Premier League.

Po niekoľkých zápasoch, v ktorých neskóroval, skóroval tromi gólmi v dvoch zápasoch, prvý proti West Bromwich Albion a ostatné dva proti Fulhamu. Lampardov 20. gól sezóny bol víťazný gól proti Evertonu vo Finále Pohára FA 2009, ktorý strelil z veľkej ďiaľky ľavou nohou.

 2009-2011 
Lampard začal sezónu 2009/10 skórovaním proti Manchestru United v 72. minúte počas FA Comunity Shield 2009. Zápas skončil remízou 2–2 a Lampard skóroval v penaltovm rozstrele, ktorý Chelsea vyhrala 4–1. Dňa 30. októbra bol nominovaný na FIFA World Player of the Year už šiesty rok.England stars Wayne Rooney, Steven Gerrard, Frank Lampard and John Terry on short list for FIFA World Player of the Year Mail Online, 30 October 2009 Dňa 27. februára 2010 skóroval Lampard dvakrát proti Manchestru City, ale aj napriek jeho pomoci Chelsea prehrala 4–2, čo bolo prvýkrát za posledných 38 zápasov. Lampard skóroval v víťaznom zápase 3–0 proti Astonu Villa v semifinále Pohára FA. Tiež skóroval jedným a asistoval na dva góly vo finálnom zápase sezóny, v ktorom Chelsea deklasovala Wigan Athletic 8–0 na štadióne Stamford Bridge a vyhrala titul Premier League 2009/10, pričom získala mimoriadnych 27 gólov v sezóne. Lampard ukončil sezónu dvihnutím Pohára FA tým, že Chelsea porazila Portsmouth 1–0 vo finále.

 2011–2012 
V treťom zápase Chelsea v Premier League skóroval Lampard svojím prvým gólom v sezóne a tiež asistoval na otvárací gól Josého Bosingwu proti Norwich City s výsledkom 3–1.Chelsea vs Norwich City Comentário AO VIVO - Goal.com

Po víťaznom zápase 4–1 dňa 24. septembra 2011 Chelsea nad Swansea City, v ktorom Lampard nehral, sa vrátil do zostavy v zápase Ligy majstrov proti Valencii a dal potrebný úvodný gól v nerozhodnom zápase 1–1.Valencia arranca empate com Chelsea no final - Goal.com

Vo Finále Pohára FA 2012 asistoval Lampard na víťazný gól Didiera Drogbu proti Liverpoolu, pričom zápas skončil 2–1. Tým vyhrala Chelsea v poradí siedmy Pohár FA v histórii a rovnako ako štvrtý v Lampardovej kariére.Chelsea é campeão da Copa da Inglaterra - Goal.com

Vo Finále Ligy majstrov UEFA 2012 bol Lampard kapitánom Chelsea v zápase proti Bayernu Mníchov, kvôli Terryho suspendácii. Po ukončení zápasu 1–1 v štandardnom čase, zápas pokračoval do penaltového rozstrelu, v ktorom Lampard úspešne premenil strelu, čím pomohol Chelsea k víťazstvu 4–3 na penalty.Chelsea é campeão da Champions League - Goal.com Ako kapitán Chelsea, zdvihol trofej spoločne s klubovým kapitánom Johnom Terrym.BBC Sport - Chelsea 1-1 Bayern Munich (aet, 4-3 pens)

Lampard ukončil sezóny 2011/12 ako najviac skórujúci hráč Chelsea so 16 gólmi a 10 asistenciami.

 Kariérne štatistiky 
Aktualizácia: 4. apríl 2012
KlubSezónaLigaPohár FALigový pohárEurópaCelkovoZápasyGólyZápasyGólyZápasyGólyZápasyGólyZápasyGólySwansea City1995–969100000091West Ham United1995–9610000000101996–971301020001601997–983156154004291998–993851021004161999–00347104310449142000–01307413100379Chelsea  2001–023758140415372002–033865130214882003–043810412014458152004–053813206212458192005–06351652109250202006–073711766312162212007–082410123412440202008–093712832211353202009–10251031116133132010–11241033004032132011–12301152201234916CelkovoWest Ham14824132169104274124CelkovoChelsea374126542430119624558186Celkovo v kariére5301516726462010628754226

 Reprezentačné góly 
 #  Dátum  Miesto  Súper  Skóre  Výsledok  Zápas 1  20. august 2003  Portman Road, Ipswich    3 : 1  Výhra  Priateľský 2  5. jún 2004  City of Manchester Stadium, Manchester    6 : 1  Výhra  2004 FA Summer Tournament 3  13. jún 2004  Estádio da Luz, Lisabon    1 : 2  Prehra  Euro 2004 4  21. jún 2004  Estádio da Luz, Lisabon    4 : 2  Výhra  Euro 2004 5  24. jún 2004  Estádio da Luz, Lisabon    2 : 2  Nerozhodne  Euro 2004 6  4. september 2004  Ernst Happel Stadion, Viedeň    2 : 2  Nerozhodne  Kvalifikácia na Majstrovstvá sveta vo futbale 2006 7  9. október 2004  Old Trafford, Manchester    2 : 0  Výhra  Kvalifikácia na Majstrovstvá sveta vo futbale 2006 8  26. marec 2005  Old Trafford, Manchester    4 : 0  Výhra  Kvalifikácia na Majstrovstvá sveta vo futbale 2006 9 8. október 2005  Old Trafford, Manchester    1 : 0  Výhra  Kvalifikácia na Majstrovstvá sveta vo futbale 2006 10  12. október 2005  Old Trafford, Manchester    2 : 1  Výhra  Kvalifikácia na Majstrovstvá sveta vo futbale 2006 11  3. jún 2006  Old Trafford, Manchester    6 : 0  Výhra  Priateľský 12  16.august 2006  Old Trafford, Manchester    4 : 0  Výhra  Priateľský 13  22. august 2007  Wembley Stadium, Londýn    1 : 2  Prehra  Priateľský 14  21. november 2007  Wembley Stadium, Londýn    2 : 3  Prehra  Kvalifikácia na Majstrovstvá Európy vo futbale 2008 15  28. marec 2009  Wembley Stadium, Londýn    4 : 0  Výhra  Priateľský 16  6. jún 2009  Almaty Central Stadium, Almaty    4 : 0  Výhra  Kvalifikácia na Majstrovstvá sveta vo futbale 2010 17  10. jún 2009  Wembley Stadium, Londýn    6 : 0  Výhra  Kvalifikácia na Majstrovstvá sveta vo futbale 2010 18  5. september 2009  Wembley Stadium, Londýn    2 : 1  Výhra  Priateľský 19  9. september 2009  Wembley Stadium, Londýn    5 : 1  Výhra  Kvalifikácia na Majstrovstvá sveta vo futbale 2010 20  9. september 2009  Wembley Stadium, Londýn    5 : 1  Výhra  Kvalifikácia na Majstrovstvá sveta vo futbale 2010 21  26. marec 2011  Millennium Stadium, Cardiff    2 : 0  Výhra  UEFA Euro 2012 qualifying 22  4. jún 2011  Wembley Stadium, Londýn    2 : 2  Nerozhodne  UEFA Euro 2012 qualifying 23  12. november 2011  Wembley Stadium, Londýn    1 : 0  Výhra  Priateľský

 Trofeje 
 West Ham United 
 Pohár Intertoto: 1999

 Chelsea 
 FA Premier League: 2004–05, 2005–06, 2009–10
 FA Cup: 2007, 2009, 2010, 2012
 FA Community Shield: 2007
 Ligový pohár: 2004–05, 2006-07
 Liga Majstrov UEFA: 2011–12

 Referencie 

 Iné projekty 

 Externé odkazy 
BBC profil 
Profil – Oficiálna webstránka Chelsea
Profil na FA webstránke
Profil – UEFA.com

 Zdroj 

Kategória:Narodenia v 1978
Kategória:Žijúci ľudia
Kategória:Futbaloví stredopoliari
Kategória:Hráči Chelsea FC
Kategória:Hráči West Ham United FC
Kategória:Hráči FA Premier League
Kategória:Hráči Swansea City AFC
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010